|  |
| --- |
| **Personalekontoret**Dato: 23-03-2023Sagsnr.: 23/10984Sagsbehandler: Annette HavmandDirekte tlf.: 7376 7162E-mail: ahav@aabenraa.dk |

# Praktikvejleders rolle og opgaver

At oplære elever er en vigtig opgave af stor betydning for både arbejdsplads og elev.

**Rolle**

Som vejleder har du et medansvar for - sammen med resten af kollegerne i din afdeling - at elevens uddannelse lykkes godt, således at de udvikler stærke faglige og personlige kompetencer og trives på arbejdspladsen.

Som oplæringsansvarlig sætter du din faglighed i spil og lærer eleven at håndtere opgaver inden for dit fagområde.

Som oplæringsansvarlig er du

* Ambassadør for kommunen – du repræsenterer hele organisationen
	+ Arbejdspladsen er i elevens øjne, hvad du fremstiller den som. Fx en organisation med mange muligheder, god arbejdsplads og så videre
* Rollemodel – eleven lærer af din adfærd
* Fagligt fyrtårn – vær ambitiøs på elevens vegne

**Opgaver**

* Sørge for at eleven kan håndtere de opgaver inden for dit fagområde, som fremgår af elevens praktikplan. (De konkrete opgaver er aftalt i et samarbejde med praktikvejlederen. Nogle gange giver eleven aktivt udtryk for et ønske om at prøve kræfter med et givet område, som kan være inden for netop dit område)
* Melde forventninger klart ud
* Gå i dialog med eleven
* Sikre feedback for arbejdsindsats
* Udtrykke anerkendelse af resultater
* Være lydhør over for ønsker og behov